Sondaj: Românii vor avea aceleași venituri ca în 2020. Șapte din zece angajatori nu vor mări salariile în 2021.
Șapte din zece antreprenori spun că vor menţine salariile angajaţilor lor la nivelul celor din anul 2020. Unu din zece spune că va creşte nivelul salarial în anul 2021. Un singur antreprenor din zece va angaja în 2021.
Circa șapte din zece antreprenori spun că vor menţine salariile angajaţilor lor la nivelul din anul 2020, iar unu din zece spune că va creşte nivelul salarial în anul 2021, conform unui sondaj realizat de Consiliul Naţional al Întreprinderilor Private Mici şi Mijlocii din România (CNIPMMR)."În anul 2021, mediul de afaceri îşi propune să menţină activitatea, respectiv salariile şi numărul de angajaţi la nivelul anului 2020. Foarte puţini îşi propun o creştere sau o dezvoltare în următoarea perioadă", a spus Florin Jianu, preşedintele CNIPMMR, în cadrul unei conferinţe de presă.Un singur antreprenor din zece va angaja în 2021În ceea ce priveşte evoluţia resursei umane în 2021, pentru 6 din 10 întreprinzători numărul angajaţilor va rămâne la fel, 3 din 10 întreprinzători vor face disponibilizări, iar 1 din 10 va angaja în 2021."Referitor la regimul în care vor lucra angajaţii în primele şase luni ale anului 2021, 6 din 10 au spus că vor fi prezenţi 100% fizic la locul de muncă, 3 din 10 vor face asta doar parţial şi numai 1 din 10 va lucra 100% în telemuncă întreprinzători", a adăugat Florin Jianu.Sondaj CNIPMMR a fost realizat în perioada 16 februarie – 7 martie şi are drept respondenţi 2.544 de întreprinzători, în marea lor majoritate microîntreprinderi, în procent de 52%.Marea majoritate a respondenţilor sunt din domeniul serviciilor, comerţ, producţie sau turism, mai relatează ZF.